Diari Oficial de la Generalitat Valenciana


Sumari del DOGV 6001, del 27-04-2009 (2009/4294)

Informació pública de l'aprovació inicial del projecte d'expropiació forçosa per taxació conjunta per a l'apertura del carrer Sant Elm de Benicarló.
----------------------------------------------------------------------------------------------------------------------------------------------------

### Dades del document

Número de DOGV
:   6001

Data del DOGV
:   27-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4294


Data del document
:   06-04-2009

Organisme emissor
:   Ajuntament de Benicarló

Tipus de document
:   Informació Pública

Descriptors 

:   * Benicarló
    * administració local
    * pla d'urbanisme

Informació pública de l'aprovació inicial del projecte d'expropiació forçosa per taxació conjunta per a l'apertura del carrer Sant Elm de Benicarló. [2009/4294]  
La corporació municipal, en la sessió plenària que va tenir lloc el dia 26 de febrer de 2009, amb caràcter ordinari i en primera convocatòria, va adoptar el següent acord:  
«De conformitat amb la proposta de la tècnica de gestió d'Urbanisme i el dictamen de la Comissió Informativa d'Urbanisme i Medi Ambient, la corporació, per unanimitat dels assistents, acorda:   
Primer. Desistir del procediment ordinari d'expropiació, iniciat per acord del Ple de l'Ajuntament de Benicarló, en la sessió que va tindre lloc el 15 de setembre de 2006, d'acord amb els termes establerts a la Llei d'Expropiació Forçosa, per a iniciar un nou procediment de taxació conjunta dels drets i béns afectats per aquesta expropiació.  
Segon. Aprovar inicialment el projecte d'expropiació per taxació conjunta de les parcel·les vials afectades per l'obertura del carrer de Sant Elm de Benicarló, redactat per l'arquitecte municipal, Luis Pérez Lores, el 12 de febrer de 2009.  
Tercer. Publicar el present acord en el Diari Oficial de la Comunitat Valenciana, en el Butlletí Oficial de la Província de Castelló, i en un dels diaris de major difusió en la província perquè, durant el període de 15 dies comptadors des de l'endemà de l'última de les citades publicacions, qualsevol persona puga aportar per escrit les dades oportunes per a rectificar els possibles errors en la relació dels béns i drets afectats per l'expropiació o bé perquè els titulars de drets afectats presenten al·legacions mitjançant les quals s'oposen, per raons de forma o de fons, a la necessitat d'ocupació.   
Quart. Notificar el present acord, juntament amb el respectiu full de valoració del preu just, a cada persona interessada, la qual disposarà d'un mes, comptador des de l'endemà de la notificació de l'acord present, per acceptar la valoració municipal o rebutjar-la i formular la seua pròpia.   
En el cas que es rebutge la valoració formulada per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just. El silenci de la persona interessada es considerarà com a acceptació de la valoració fixada per l'administració, i s'entendrà determinat definitivament el preu just.   
Si no es presenten al·legacions en el termini establert en el dispositiu segon, el projecte d'expropiació s'entendrà aprovat definitivament sense necessitat d'un nou acord. L'aprovació definitiva es farà pública mitjançant anuncis en el Diari Oficial de la Comunitat Valenciana i en el Butlletí Oficial de la Província de Castelló.  
Cinqué. Contra el present acord, com acte de tràmit que no posa fi a la via administrativa, no escau interposar cap recurs».  
Benicarló, 7 d'abril de 2009.- El tinent d'alcalde delegat de l'Àrea d'Urbanisme: Antonio Cuenca Caballero.